IMVO ZABANTSUNDU (NATIVE OPINION).

PASCOE BROTHERS.

Lempahla intsha inokubonwa

*KWA-PASCOE, AYLIFF STREET.*

*I*-SETINE (Silika) emhlope ne Alpaka, Izivato zomtshato esezenziwe, nezi- tofu zokutshintsha zentlobo ezinizi, Izigubungelo zomtshato neNtyantya- mbo, Izihlangu, Iskirts ezimhlope, ne Bodi (impahla yekabakazi ke leyo) Izitezi, ne Bonet, Iprinti ezikanyayo, nezidaki nezi brown (mfusa) ziqala kwitiki iy.adi. Ikeleko ezimhlope nezi-brown, I-linzi eziqala kwi-tiki iyadi. Ikwilt ezimhlope nezinamabala.

Impahla yomtshato nezitofu ezitengiswa nge yadi azidli amaxabiso amakulu.

 Into eninzi yetyali ezifanele intombi ezizakutshata nabatshakazi.

Uhlobo esigcina ngalo ingubo esezenziwe zabatshakazi lubanga ukuba abantu abaza kutshata abavela kwindawo ezimgama batenge babe noku goduka kwalomini.

 Kwivenkile yakwa Sigingqi, e-Qonce. 29th October, 1884.

Abanemali ebanjwa ngabangena kuhlaula amatyala ivakaliswa nguye into **leyo** ematya­leni. Iminqopiso yamafa uyayibala, **kwane- zinye** into zase mtetweni. Uhlanganisa izi- kweliti, ayinike uminiyo imali kwa oko. Incwadi zabasebenzi **usigcina** kakuhle.

W. O. CARTER & CO.,

Kwikundla ka Makeleni, e-Qonce.

(Maclean Square).

Yizani kuhlola impahla.

Akabizwa nto ubani ngokuhlola!

Iswekile (eyona ixabiso lipantsi kulomzi.

Isepa, *Uhlobo olutsha olulungekunene*

Inkumtye, nezipato zazo,

intlobo ezingadli kubonwa.

Inkumtye ezinkulu (basins) ne pleti, njalo njalo.

Ikeleko ne Printi ezidlulise- leyo

Ibulukwe zekodi nezoboya zentlobo zonke.

Ibatyi, ne ndulu-batyi.

Umgubo, nombona ngamaxabiso
anikwa emarikeni.

Imikala netuma zamahashe (engonoxesba).

Lempahla ingentla, okanye nto yonke eningayinqwenelayo ninokuyi- fumana tshipu ifanelekile ezitoreni zetu.

P.S. — Uboya, Izikumba zenkomo, neze mpahla em- futshane, zitengwa apa.

*PAULA. — Izicaka ezifuna umsebenzi zingeza apa, kuba sine- ncwadi ati onke amaledi afuna abantu azise kuyo.*

W. O. CARTER & CO.,

Maclean Square,

KING WILLIAM’S TOWN.

W. J. DEALY,

Umtumeli wempahla kwindawo ngendawo, noncedisa, abafuna ukutenga nokutengisa,

*e-Town Hall, Kwisitora esinga pantsi ese- sitatu No.* 3, *Kwinkundla ye marike.*

E-QONCE.

Uhlala aba nento eninzi yombona, na Ma­rimba, ne Tapile, ne Bran, ne Kalika, njalo njalo, ayitengisa tshipu.

Amaxabiso alungileyo uyawanika ngento ezinjengokutya.

*Impahla zamkelwa nguye azitumele kuma. calana, onke e-Koloni.*

Uteta amatyala kwi ofisi ye mantyi. Iminqopiso yokwananwa **kwemihlaba** uya- yifeza kwaneye mvumelano.

M. L. GERRARD,

Umteteleli kwi Ofisi yema-
ntyi e Komani.

Ulungiselela abo baqondayo ukuba abana- kuwahlaula amatyala abo ngokubala ama- pepa abonisa oko.

U Abraham K. MALO,

*Umteteleli ema-Tyaleni,*

KWA-QOBOQOBO.

J. HILNER,

Umenzi wentsimbi zamaxesha,

E-QONCE.

Nomtengisi wempabla ezinjengemisesane

njalo njalo.

Unentlobo ntlobo zemisesane, iwotshi, Nentsimbi ezinkulu zamaxesha, nentwane ezintle Zokinika amabaso ngamaxesha atile.

Paula oku!

JOHN CHARLTON,

*Umlungisi wemicimbi yentlobo zonke, Enjengeyomhlaba, Nomteto,*  *Namafa,*

e-Dikeni, nase Xesi (Kwa-

Kama) nakwa Qoboqobo.

Lomsebenzi wauqala ngo 1878.

*UYAZIWA. AKUFUNEKI KUZINCOMA*

Amafa, Ingqeshiso, Iminqopiso nokwa- nanwa kwezi qiniselo zomhlaba—yonke lemicimbi yenziwa ngokukauleza.

Utetelela ematyaleni, aquke nemali engamatyala.

G. N. TUDHOPE,

Umenzi wemifanekiso,

Umtengisi wencwadi nemapepa,

E-QONCE.

Uvule ivenkile yama-Xosa kufupi nendawo aquba kuyo lomsebenzi ungentla.

U-boya, izikumba zempahla emfutshane nezenkomo zitengwa ngamaxiso apakamileyo anikwa emarkeni.

Yizani Maxosa, Tengani kuye!

 Imifanekiso yenziwa ngesheleni ezisixe-

 nxe ezine sikisipani xe imitandatu.

|

ANDREW GONTSHI,

Umteteleli ematyaleni,

 T R A N S E K I.

*I-Ofisi— e-NGQAMAKWE.*

Iveki.

Isikolo sase Ncemera sivulwa ngolwesi- Hlanu ngomhla wamashumi omatatu wale nyanga. Intsapo ilindelwe ukuba ifike ngo- losuku.

Umboniso wezilimo nento ezifuyiweyo wa­se Ngqushwa uyakuba ngowa 25 Februarv lo uzayo.

Imvula ezimnandi siva ukuba zawa nge Cawa edlulileyo e-Rini nangase Bofolo nase zintabeni kwesisitili sase Qonce. Apa lisa- balele ngakunye.

—

Umfundisi webandla lase Wesile u-Rev. J. G. Wenyon, wase Durban, e-Natal ubube ngo 12 January. U-Mr. Wenyon yindodana entsha eyaya e-Natal ngenxa yokungapili ya- nikwa indawo e-Betelehem yase Free State.

—

Liyanconywa kunene ilanga e-Selem nge- zantsi kwe Rini. Iqora litshe kanye, seku- nqapazeka amanzi okuseza impahla. Ama- fama ayayisisa impahla yawo.

Intlanganiso zabafundisi bama Bandla ase Tshatshi (ebise Rini) nelase Wesile (ebi- se Bayi) zipele ekupeleni kweveki engapa- ya kwedlulileyo.

U-Mr. Rudloff, oyimantyi yase Lady­smith e-Natal, ufumene isicelo ku Mabulu ami kwelakwa Zulu ukuba abe ngu Monga- meli wolaulo lwawo olutsha alumisayo.

Kuyavuyisa ukuva ukuba e-Natal abantu balindele isivuno esihle nonyaka.

Abantu abavela kwindawo ngendawo za- ngapandle abafuna ukuya kumba uloliwe ku. soloko benze into yanye ukungena. Inkoliso inyuswa ngololiwe.

Inqwelo yamahashe yeposi esuka e-Kirn- berly, ngokunje e-Pretoria isand’ ukumnka nalomlambo kutiwa ngoweNgwenya (Croco- dile). Yonke into ebikwele kuyo, ngapandle komqubi, ife yonke, naye lowo ngokwake useleye kufika ngehashe ukuya kubika e- Pretoria apo.

Elase Batenjini lelikankanyelwa imvula sifilenje tina apa. Kwakutshanje siva uku- ngati ike yana e-Xonxa.

Ngobusuku bokuba kuse ingu Mvulo we- veki edlulileyo, okokuqala kwezinyanga, ke kwawa amatontsana nakuba engabanga nto. ISive omnye esiti yi parafine.

Ngomhla we 17 ku February ozayo, im­pahla ese skiti e-Sidutyini iya kulilelwa yi- ntsimbi yefandesi, ingatanga ize ikutshwe ngabaniniyo pambi kweloxesha.

Amakuli amakulu matatu afike e Natal ngo 19th January evela e Madras (India).

Amadoda amatatu asandukupangwa idayimani ezikwixabiso le £4,000 kufupi ne lase Dayimani.

Izihlobo zika Chalisi (Charles Brown­lee) zovuyiswa kukuva ukuba upilile, selesekubuyeni kuyo lenyanga.

Amabandla ase Tshatshi nawase Wesile acele ukuba usuku Iwesi-Tatu Iwa 28 January, lumiselwe bucala ukuba lube lolokuzitoba pambi ko Yehova ngenxa yelilanga libandezeleyo.

U Mr. Daniel Mazinyo wangase Monti obesakubase Gxulu ucela amehlo kubantu base Rafu ngoyise owemka kudala ekaya okuvakala ukuba ungakulomacala.

Intlanganiso yabafundisi base Wesile base Natal iqale ukuhlangana ngo 20 Iwalenyanga. U Rev. Frederick Mason esesihlalweni.

U Van Rooy ekutiwa wabulala u Bethell Awela Bahlambeli ubanjwe ngo 22 January.

Inoqakaqa ibiAwa e Balini nase Qumra.

Kuko amatshetshetshe okungati uloliwe oya e-Burghersdorp uya kuvulwa kuyo le­nyanga izayo.

U-Rev. F. H. Fish webandla lase Tshatshi no Rev. T. H. Wainman welase Wesile basi- nga kwela Bahlambeli, ukuya kuhambisa umsebesenzi wobufundisi kwimikosi ekwelo.

E-Burghersdorp kunconywa ukuba ninzi kwenkumbi, noko bati into eluncedo kukuba kunye nokufika kwazo kufike nezintaka zi- tya zona.

Umgcini skiti sase Xonxa uyakalazelwa kanye ngabantu abakweso sitili ukuba lom­sebenzi akawupete ngendlela yemfanelo. Umbaleli welase Komani oyindoda emhlope uyangqina naye ukuba okwenene kunjalo.

Eyase Bolotwa impahla ese skiti iya kute- ngiswa ngolwe 14 ku February ozayo.

Ima tyi yase Dutywa (u Major Bell) isa- piwe ixeshana lokupumla, okwangokunje ise Rini.

Emva ko April ixabiso lokutunyelwa kwe- ncwadi eziya e Transvaal, liya kutotyelwa ekubeni libe linye nelalapa e Koloni.

U Colonel Clarke, Umpatiswa wa Komkulu e Lusutu, wenza ngako konke anako ukutshabalalisa amalinga okungeni- swa kwentengiso yotywala kwelo.

Kwimikosi eyakwelaba Hlambeli, kuketwa kupela amadoda akwaziy o ukudubula.

Indoda kwakwesisitili ebisand’ ukubelwa inkabi ezimbini, yazifumana sezixeliwe, ate akubanjwa amasela lawo, zakuba zifunyenwe nezikumba, waxoliswa umninizo ngokunikwa i £16 ndawanye nezikumba ezo zake.

E Burghersdorp kuko umfo ontsundu osand’ ukudutyulwa lifama abati ngu Pelser, (igokusuka ahambe e mhlabeni wendoda leyo.

Ngenxa yezipazamiso eke zapazamisa ekumbiweni kwendlela le *ka.* loliwe iya e Burghersdorp, ezinje ngokufika kwe ngqakaqa, kwancipake abasebensi abantsundu ngoko; sekubonakala ububa uya kuba nokuqala ukuhamba u loliwe ngo March.

E Molteno lite elinye ifama ngoAufiAa enye yegusha zalo ixeliwe yafihlwa ndaweni itile, layigalela ityefu kantike lotyefu iya kubulala isitoba samadoda antsundu, ama­sela.

Nalo linconywa e Kokstad ukubalela apo bati akuseko nesibi esi.

Kuvakala ukungati kulama polisaase Rini kuza kutiwa kepu iqela elitile eliya kusiwa kwelama Bechuana.

E-Nyara amafandesi empahlayase skiti aya kuba ngolwe 4 nolwe 6ku February ozayo.

Ema Mpondweni isicaka somfo abati ngu Mr. Cooper sisand’ ukudubula inkosana yama Mpondo ebisiba iziqamo zenkosi yaso. Nokoke omnye lowo akadubulanga embona umnumzana lowo, ute kodwa ngokuva ira- shazo emitini waseledubula.

E Colesberg kuko umntu osand’ ukufu- nyanwa, ete kanti kudala esifa yingqakaqa koko ufihliwe ngababo.

Ama Portuguese asand’ ukunxamela uku- pambana nama Ngesi ngomkombe wama Ngesi owangena e-Bayini lase Madeira onenpahla owazitengesalo gapandle kokurafa ngokwesiko.

Inxalenye yempahla ese skiti, e Elands- fontein, iya kutengiswa e Colesberg ngolwe 12 ku February lo uzayo.

Itapile ngoku zihlile kakulu inxowa ima kwisheleni zontatu nane, kuse Colesberg apo siva ukuba kumanani emarke akwakutshanje inxowa imi Awishumi elini sheleni zone (14s).

Ngokumayelana nomcimbi anyukele wona u Sir Charles Warren, akukonto yona seyide yavakala, ngapandle kokubutana kwemikosi.

Kumadoda omkosi lo use Ligwa babini abasebefile, omnye ubulewe ngamanzi, wa- tshona ebe quba, omnye yingozi yompu.

Kwomkulu kwa Mqikela bekusand, ukubako intlanganiso enkulu kunene, ebekubizelwe kuyo izizwana ezininzi. Ezibini kuzo kutiwe ziyatinjwa komkulu ngenxa yokusuka zivumelane nesizwe ebekukade sibanga inkatazo, ke namhla ziyahlutwa nazo ubuzwe.

E Toleni, e Cumakala, kuyakubako ifandesi lempahla, ngomhla we 11 ku February.

IMVO ZABANTSUNDU

NGABANTSUNDU.

U

M AN YANO ngemfundo yi- ntlanganiso yokuqala emiswe pakati ngabantsundu ngokwabo ngapandle koncedo olu Iwazekayo Iwaba Fundisi no Mantyi, uncedoke olo inangoku olusabafaneleyo abanye kubantu bakowetu. Lendawo ke akumatanda, iya kukolisa uninzi obelulindele ukuba amalinga awe- nziwa ngabantsundu ngokwabo se“ sona sibonakalo simiyo sehambiselo pambili yabo. Inqubo yolu manya- no njengoko iboniswa njalo ezimise- Iweni zalo yile, “ ukunyamekela yo­nke imicimbi esingisele emfundwe- ni, ezikuleni nakubo bonke abanye abapete imisebenzi yolohlobo, entsi- ngiselo yayo ikukulungiselela noku- pakamisa abantsundu; ukuxuma amasoko abo njengoluntu kwane- ntlalo yabo ipela.” Intlangano yo- kugqibela yelibandla ibise Debe e- kutwaseni kwenyanga nje ; yonga- nyelwe ngu Rev. Elijah Makiwa- ne wase Rwarwa weblelo le Free Church, owayenyulelwe e-Bonga- melini bayo ngo July wonyaka odlu- lileyo, owenze inteto yentshayelelo njengokwesiko lentlanganiso leyo: ekunamhlanje esinovuyo ukuyane- kela uluntu. Lenteto siyifumene tina ingemnandi kodwa koko ine- mfundiso ngapezulu, sayeke singe- namatanda ukuba kuyakubabuyekeza abo boti bayilese. Eyona ndawo kuti iyenza iyole ngakumbi lenteto kukwazi ukuba ibalwe, pakati kwe- nto eninzi efundileyo entsundu, ngo- fanelweyo kukuyiteta, xa sikangele kwinto ayiyo sakukangela uhlobo awazikangela ngalo izinto ezisingi- sele kubantu bakowabo xa waye ngu Mhleli we *Sigidimi* Imvo zi­ka Mr. Makiwane zibaluleke nga­kumbi kuba zipatelele kulengxoxo ingaka ingemfundo yabantsundu, ingxoxo esekukade ixutyushwa ngo- bushushu obukulu nakuba ibe ivele- Iwa ngacalanye. Indawo yokokuba nakwabantsundu sekuko abangene kakulu ekucedululeni ingxoxo eziko- yo ngoku, bambalwa abebenokuyi- qonda; emakukunjulwe okokubana- bantsundu bazamela ukufika kwizi- gqibo ezifaneleyo nezindilekileyo pezu kwenyaniso abanazo. Abaci- ngayo siyakolwa tina, bayakutoma- lala kukubona abantsundu bezane- ka eluntwini imvo zabo. Ngapa­ndle kokuya pi ngenteto asikuko no- kuba kuyasivuyisa ukulaneza ilizwe ngemvo zabantsundu (kuba u-Mr. Makiwane eteta zona) kwingxoxo ngengxoxo ezimayelana nabo ebezi- sand’ ukuxonyelwa ameblo kwaku­tshanje luluntu.

Malungn Entlanganiso—Mhla lafika izwi lesandla senu, lokuba nindinyule ukuze ndi- be ngu Mongameli weliqela Lomanyano Nge­mfundo, ndotuka, ndakatazeka. Ukuba la- lifike ndisenetuba lokwala ngapandle koku- yingenisa ekuxakekeni Ikomiti yenu ngendi- ba andivumanga. Kwandimangalisa uku. nyula umntu ongakange enze nto yokubonisa ukusifanela kwake esisihlalo, umntu obenge- ko pambili ezixoxweni zenu, obengabonaka- lisanga nkutalelo yokunyamekela imicimbi yolu Manyano. Ndakatazeka ndakucinga ngokungazilingani imfanelo ezilunge nesihla- lo enindicelele sona. Nangapandle koko ni- yazi nonke ukuba ixesha lam, asilelam ; uku­ba ndinemfaneloendingefane ndizishiye, uku- ba ke ngoko lincinane ixesha endingati ngalo ndilungiselele amalungelo Elibandla Loma­nyano.

Emva kokutandabuza ndagqiba kweloku- ba ndingali. Akusento nokuba andizinge- nanga izizatu ezandibangela ukuba ndigqibe njalo. Mase ndisiti unyulo Iwam Iwandini- ka imbeko enkulu, nakuba Iwanditwalisa ukubuzeka okunzima. Ububele benu bundi­ngene, ndiyanibulela ngabo. Ndiya kuku- funa ukuba nindinyamezele nindivele. Aku- nqweneleki ukuba ndide nditi ndiyakulinde- la ukuba nindixase xa sise zintlanganisweni naxa singapandle kwazo- Ndiyatemba uku­ba intlanganiso zetu ziyakuba rnnandi, zibe nenzuzo; ukuba siyakufumana ukukutazwa emsebenzini wetu onzima, sifunde okuya ku­ba luncedo ezikuleni zetu.

Kulamazwi alandelayo andizi kuxoxa ngento enye. Ndiyakuti ngokufutshane ndikankanye ingxoxo ekuke kwangenwa ku ; zo kutshanje : ingxoxo ezinoluto olusingisel- kolumanyano. Ukuzikankanya kwam ndi- nga ndingacacisa okungati akuqondakalie andizi kuvelisa manceda. Ndinga kanjalo amalungu olu Manyano angayicinga imfa­nelo yawo malunga nezizixoxo.

Inteto yokuqala endiza kungena kuyo ye- singisele kubantu abatsha; inteto ekade ipe- twe ngabantu abazizihlobo zetu nabangezizo. Ndiyazi ukuba ndiza kuzifaka emalahleni; nokoke lenteto ixoxwa kangangokuba nditi kuyimfanelo yam ukunikumbuza kwase ntlo- ko, nokuba ndityile endikuqondayo malunga nayo. Kunjalo nje lengxoxo inkulu, inama- sebe amaninzi; amanye ingamasebe endi- ngekaboni bani ewaugena nakuba ekwamakulu nawo. Malunga nengxoxo le yabantu aba­tsha zintatu indawana endinga ndingake ndizipate.

Eyokuqala yeyokuba abantu abatsha, ngo- kukodwa aba balunge nolu Lumanyano Nge­mfundo babanga ukuti bangangabelungu; ku­tiwa esi sizukulwana sinyukayo silibele ukuba abantu balapa baluhlanga olupantsi. Ukusi- kumbuza oko esi sizukulwana sifike sibalise- Iwe ngamagama amakulu nemisebenzi emi- kulu yabelungu. Kufika kutetwengo Shakes- peare, no Milton, no Bacon, nabanye; kuze kukankanywe ololiwe neminye imisebenzi ebonisa inkutalo nobugcisa babelungu, kuze ke kubuzwe ukuba lilipina igama lase Maxo- seni elilingana nala magama : upina umsebe- nzi ongangalo. Kuti kusitshiwo kube kuva- kaliswa ukuba bekungeko nto yimbi ibeingalindelekayo kakade, kuba Amangesi ane- minyaka emawaka mabini enokukanya (civilization) babe abantsundu balapa bese ngamabaribari, nabangati abananto kunaba- nye basaqingatise nje kodwa ekukanyeni— kuba aba kutiwa bafundile, kutetwa inteto nje kodwa. Ukuqondiswa kwesisimo kwe- nziwa ngobushushu obukulu nobuciko. Azi- zininzi izinto ezindimangalise njengenxam- leko, namandla, nemfundo ezicilelwa eku- boniseni esi simo. Ngapandle kwamazwi atetwa ekuhleni, ndikolwa ukuba akuko apa ongazaziyo indledlana ezisiteleyo ezisimilo si- tandabuzekayo abalinga ngazo abanye uku- bonisa ukuba uhlanga oluntsudu lupantsi kunolwa Mangesi. Eyona nto indimangali- sayo kukulinga ukubonisa indawo engagqibi luto. Ndiba mna bambalwa, ukuba bangaba bako, abantu abantsundu abakanyelayo, ukuba isizwe sase Mangesini sikulu : ukuba sikulu kunezizwe za Maxosa. Ukubako ko- bukrestu nokukanya ixesha elide kangaka bekungenakuba kungenzi sahlulo. Ndiko­lwa ukuba ababaninzi abantsundu abangavu- miyo ukuba Amangesi ayazidlula nezinye ezimhlope intlanga. Angatandabuza umntu ukuba aya kuhlala enjalo na, nokuba asaya kuba nexesha elide enjalo; kodwa akuko ku- tandabuza ukuba ngemini ezidluleyo nangolu lwanamhla ngawo apambili. Tina bazalelwe pantsi kwe Nkosazana oko kuba pambili kwa- wo, oko kupakama kwawo asaneli kukuvuma nje kodwa ; sikuvuma sivuya siqayisa ngako, ngokukodwa kuba impembelelo yako ayi singise kwimisebenzi ebongekayo.

Into ke yona ekufaneka ukuba ipaulwe emva kwako konke oku yile. Ukuba Ama­ngesi atabate iminyaka emawaka mabini ukuza kufikelela kwesi simo akuso ngoku, akuko sizwe singabanako ukufikelela yinina ngexesha elifutshane kunelo ; Kunokuli- ndeleka na ukuba abantu abanala malungelo esiwanikwe ngabafuudisi nolaulo lwe Nkosa­zana, bayakucota sngohlobo lwabantu ababe- ngenawo ; Ukuba umntu ugqibe iminyaka emashumi mabini esimba indlela, abahamba ngalo ndlela kulindeleke ukuba baya kugqiba iminyaka ekumashumi mabini na nabo ; Yo­na elishumi ingalindelwa na ? Ewe kunga- ba asikokwase ngqondweni ukulindela ukuba isizwe siya kungena ekukanyeni ngexesha lesizukulwana esinye; kodwa kulungile na ukuteta ngohlobo lokungati kufuneka imi­nyaka emawaka mabini nokuba kuse kuteni na ?

Nangapandle koko eyona ndawo ingange- niyo kwesi sizukulwana sinyukayo yile yo- kungati wonke umntu omhlope ungapezulu nakubanina ontsundu. Bambalwa kwesi sizu. kulwana abakolwayo ukuba nabanina omhlo­pe okwesi sika Kama ungapezulu kuka William Kama ; ukuba kweliya la Mamfengu *bonke* abamhlope bangapezu kwamadoda anjengo Feltman no Mazamisa, namanye ; ukuba e-Batenjini bonke abamhlope banga- pezulu ko Mawonga no Mankayi Rengqe, no Sigenu ; ukuba kwa Ngangelizwe bonke aba­mhlope bangapezu ko Ngangelizwe ; ukuba koma Dutywa amadoda anjengo Sigidi anga- pantsi kwabo bonke abamhlope; ukuba u- Tiyo Soga ebengenamntu umhlope alingana naye. Ukuba abo babala o-Milton no Bacon namanye amagama amakulu bangaba bateta ukuti wonke umntu omhlope makanikwe imbeko ka Milton no Bacon bangaba basaya kuyifinca iminyaka emawaka mabini beshu- mayela kakulu, pambi kokuba bamcole ontsu­ndu oya kubanika imbeko yalomagama. Kukade ndigqalisana nenteto ekutiwa zite- twa ngabantsundu ngokulingana kwabo na- bamhlope, umntu ke ofuna umongo nenyani- so yendawo ebangwa ngabantsundu uya ku. yifumana kulamazwi ndiwenzileyo. Kuka- bini kupela endike ndive omhlope eyipuma ngokusemhlotsheni lendawo yokuba akuko namnye umntu Omhlope ongade alinganiswe nontsundu ; kodwa kukafuti kona ndiqubisa- na nezenzo eziteta elozwi. Ndiqubisane na­zo ngasese nakwindawo zasekuhleni; ezi- ntlanganisweni zokuxoxa isimo selizwe nezokuxoxa imicimbi yelizwi, nase mitanda- zweni. Kekaloku abantsundu bona bati na- kuba abamhlope befince iminyaka emawaka mabini benobukrestu nokukanya, bako aba- tile kwabantsundu abangatelekiswayo naba- mhlope ngapandle koloyiko. Akuko mata- nda ukuba kubantu abamhlope kuko amaga- ma amakulu; ukuba kuko amadoda enze-imisebenzi engekakangeleki kontsundu, ama- gama ampembelelo ingapezu koko baba aba- nye ingako. Into yona engavunywayo nga- bantu abatsha kukuti imbeko yamagama anjalo ifanele umntu wonke omhlope nge- sizatu sokuba emhlope. Kodwa ke andinge- ni kona engxoxweni yelipike. Ndibe ndifu- na ukubonisa nje kodwa apo ukoyo umongo walo, kuba kuko abawuposileyo ukuwuva baza bawuposa ukuwuxela.

Make sidlulele kwenye indawo, eyona idluliseleyo ngokoyikeka ukutetwa le yokuba umsebenzi wabafundisi awubulelwa, ixabiso lawo aliqondwa. Yindawo le ekankanywa ngomsindo nokucapuka, evelisa amazwi eku- lusizi ukutetwa kwawo. Ndingade nditi